ክሳብ ሕጂ፡ ተመራመርቲ ህይወት ደቂ ሰባት ኮነ ሃለዋት ዓለም፡ ካብ ቫይረሳት ወጻኢ ጠጠው ክትብል ኣይትኽእልን ኢሎም'ዮም ዝኣምኑ። ብቀንዱ'ውን ክጠፍኡ እንተደሊና፡ ኣብ መሬት ዘሎ ዓሌት ቫይረስ ምጥፋእ ዝከኣል ኣይኮነን። ዓለም ብዘይካ ቫይረሳት እንታይ ክትመስል ትኽእል ኢልና ንሕሰብ እንተኢልኩም ግና፡ ፈለማ ምስ ህልውናና ክሳብ ክንደይ ዝተኣሳሰሩ ምዃኖም ክትፈልጡ ይግባእ። ምንጪ ስእሊ, Getty Images መግለጺ ስእሊ, ቫይረስ ዘይብላ ዓለም ደው ኢላ ክትኸይድ ኣይትኽእልን ግደ ሓቂ፡ ተመራመርቲ ኣብ ዓለም ክንደይ ዝኣኽሉ ቫይረሳት ኣለው ዝብል ብቑጽሪ ኣይፈልጡዎን። ብኣሽሓት ዝቑጸሩ ቫይረሳት ሽምን መደብን ወጺእሎም ክኸውን ይኽእል፡ ቑጽሮም ዘይተጸንዐ ብሚሊዮን ዝግመቱ ግና ክህልው ይኽእሉ። "እቲ ሳይነስ፡ ኣብቶም ምኽንያት ሕማም ደቂ ሰባት ዝኾኑ ቫይረስ ስለ ዘተኩር፡ ክሳብ ሕጂ ዝፈለጥናዮ ንኡሽቶ ክፋል ጥራሕ እዩ" ትብል ምህርቲ፡ ቫይረሳት ምስ ከባቢኦም ዘለዎም ዝምድና ናይ ዘተኩር ጨንፈር ስነ-ህይወት ቫይረሳት ዩኒቨርሲቲ ፔን ስቴት ማርሊን ሩስኒክ። ብተወሳኺ፡ እቶም ተመራመርቲ ክንደየናይ ሚኢታዊት እቶም ዝፍለጡ ቫይረሳት'ዮም፡ ለበዳ ዘምጽኡ ዝብል ኣይፈልጥዎን። "ብቑጽሪ ንርኣይ እንተኢልና፡ ናብ ባዶ ዝጽጋዕ ክኸውን ይኽእል'ዩ" ዝብል ሙሁር ስነ-ቫይረስን ስነ-ከባብን ዩኒቨርሰቲ ብርቲሽ ኮሎምቢያ ኩርቲስ ሳትል፡ "ዳርጋ መብዛሕቲኦም፡ ሕማም ዘምጽኡ ኣይኮኑን" ኢሉ ይኣምን። ቁልፊ ኢኮ-ኢስተም ሙሁራት ስነ-ቫይረስ፡ ባክቴሪያ ዘምጽኡ ቫይረሳ፡ት ልዕሊ ዝኾነ ጠቐምቲ'ዮም ይብሉ። እዞም ዓይነት ቫይረስ፡ ንጥዕና ደቂ ሰባት ተጻባእቲ ዝኾኑ ነገራት ሰኒጎም ዘትርፉ ኮይኖም "ፌጅ" ተባሂሎም ይጽውዑ። ኮሮናቫይረስ፡ "ከም ኣማኒ ኣብ ገዛ ኾይንካ ምጽላይ ኣይርድአካን" ኮሮናቫይረስ፡ ብዕድመ ኣናእሽቱ ንዝኾኑ ክንደየናይ የስግኦም?
